Odense Adresse-Contoirs Efterretninger, 1843-02-07
Skibet Conquerors Forliisning ved Lor nel, ikke langt fra Boulogne i Frankerig, i Stormen d. 13 f. M. Det var Nat, da Skibet i Stormen drev for Strømmen; det blev løftet i Veiret af en frygtelig Bølge og kastet op paa en Sandbanke med en saadan Voldsomhed, at alle de, som vare paa Benene, bleve kastede omkuld. Dette skete Kl. 10. J fem Minutter stod Skibet. fast som en Klippe, og Man opdagede imidlertid at en Deel af Roret og Rattet vare blevne sønderslagne ved Stødet. Bølger saa høie som Bjerge sloge over Dækket. Passagererne kom i deres Nattøi op paa Dækket, og det var et skrækkeligt Syn, at see Mødre og deres Børn omfavne hverandre, Ægtemænd omfavne deres Koner og Capitainen opmuntre Alle ved Løfter, som han vidste vare bedrageriske. Jsær bør ved denne Leilighed en vis MissTurtons Opførsel roses – en ung Pige paa 18 Aar. Hun havde været Selskabets Liv og Sjæl paa Reisen og gjort sig afholdt af Alle ved sit bestandige gode Humeur, sin Blidhed og Mildhed. J denne Farens Stund tænkte hun ikke paa sig selv, men gik fra den ene sorgfulde Gruppe til den anden, og trøstede dem alle. Saaledes vedblev Scenen til Kl. 12, da der blev meldt en Seiler forud. Med stor Møie lykkedes det Capitainen at naae frem til Bakken med sin Kikkert for at undersøge den, hvorpaa han da fandt, at det var et Skib, der ligeledes stod paa Grund. Henimod Kl. 2 stillede Vinden noget af, Haabet hævede sig i Alles Barm, og Man gjorde sig i Færd med at faae Storbaaden klar, hvilket var et meget vanskeligt Arbeide som medtog lang Tid, da Skibet huggede voldsomt og Bølgerne, som skyllede over Dækket, næsten gjorde det umuligt at staae paa Dækket uden at holde sig fast. Den blev imidlertid gjort klar til at sættes ud; men Stormen og Sø gangen reiste sig atter med orkanmæssig Voldsomhed. Da Capitainen mærkede, at Skibet var blevet læk og at Vandet var steget betydeligt i Rummer, gav han om Morgenen Kl. henimod 4 Ordre til at kappe først Fokke- og Stormasten, og derpaa Mesanmasten. Dette blev hurtigt udført, ligesom Mandskabet i det Hele taget opførte sig udmærket. Der herskede ingen Uorden, men den største Lydighed mod Capitainens befalinger. Efterat Mesanen var kappet, spurgte de Capitainen, om der var Mere de kunde gjøre "Nei, Børn - svarede han - J have gjort Alt hvad Mennesker kunne gjøre. Da Dagen frembred, og Capitainen saae Brændingen og Skibets Afstand fra Land, følte han sig overbeviist om, at alt Haab var forbi. Han raadede imidlertid Fruentimmerne at stige i Storbaaden, med Børnene og betroe sig til Guds Varetægt; de gjorde det mechanisk, uden Haab og uden at sige Farvel. Da de havde taget Plads, sprang en Dreng ved Navn Ab church, tilligemed en Soldat og dennes Søn, ind i Baaden. J dette Øieblik styrtede Baaden i Søen og blev af Brændingen revet afsted henad Strandbredden til. Et Par Minutter efter slog en frygtelig Bølge over Baaden, og da Abchurch, som blev kastet omkuld, atter reiste sig, var han den eneste Mand i Baaden, Han saae sig omkring og opdagede en ung Pige, Miss Thompson, tæt ved Baaden; han greb hende og drog hende ind. Rundt omkring laae de Andre i Vandet; Soldaten anstrængte sig fortvivlet for at naae Baaden, men sank snart, da han havde en Kappe paa. Fruentimmerne og Børnene syntes at blive holdte oppe af deres Klæder, men Abchurch blev reven bort med Baaden, medens han holdt Miss Thompson i sine Arme; hun spurgte ham, hvor hendes Moder var, og han svarede: " Himmelen, Baaden var 11. kommen i den værste Brænding; den kæntrede og Abchurch maatte nu kæmpe for sit eget Liv, han fik imidlertid fat i Fangelinen og naaede atter Baaden. Hvad der siden hændtes ham, veed han ikke. Da han atter kom til Bevidsthed, befandt han sig i Fyrhuset i Land. – som det eneste Væsen, der var reddet af alle dem, der vare ombord i Skibet "Conqueror. - De engelske Blade tilføie, at det ifølge de optagne Forhør maa formodes, at de Damer og andre Personer, hvis Liig bleve skyllede op paa den franske Kyst, ere faldne i Hænderne paa en HobStrandrøvere, som have afklædt dem og drevet dem tilbage i Søen, skjøndt de kunde være blevne reddede. (?) Det er nemlig vist, at Damerne forlode Skibet fuldkomment paaklædte, hvorimod deres Liig bleve fundne nogne, og paa en af dem var Ringfingeren sønderbrudt og Ringen borttagen.